Komission asetus (EY) N:o 2551/97, annettu 15 päivänä joulukuuta 1997, tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi



Virallinen lehti nro L 349 , 19/12/1997 s. 0004 - 0017



KOMISSION ASETUS (EY) N:o 2551/97, annettu 15 päivänä joulukuuta 1997, tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1), sellaisena kuin se on viimeksi muutettuna komission asetuksella (EY) N:o 2307/97 (2), ja erityisesti sen 19 artiklan 2 alakohdan, kuultuaan tieteellistä tarkasteluryhmää, sekä katsoo, että asetuksen (EY) N:o 338/97 4 artiklan 6 kohdassa säädetään, että komissio voi säätää yleisistä tai tiettyjä alkuperämaita koskevista yhteisöön tuonnin rajoituksista kyseisen asetuksen liitteissä A ja B lueteltujen lajien yksilöille, ja lisäksi siinä säädetään tällaisten rajoitusten edellytyksistä, luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä 3 päivänä joulukuuta 1982 annetun neuvoston asetuksen (ETY) N:o 3626/82 (3) liitteessä C lueteltujen lajien yhteisöön tuontia on rajoitettu kyseisen asetuksen 10 artiklan 1 kohdan perusteella; koska kyseinen asetus on korvattu asetuksella (EY) N:o 338/97, näiden rajoitusten olisi nyt perustuttava vastaaviin, viimeksi mainitun asetuksen 4 artiklan 6 kohdassa säädettyihin rajoituksiin; näiden rajoitusten säätämiseksi kuultiin niiden lajien alkuperämaita, joita kyseiset rajoitukset koskevat, asetuksen (EY) N:o 338/97 3 artiklan 2 kohdan d alakohdassa säädetään sellaisten lajien lisäämisestä kyseisen asetuksen liitteeseen B, joiden elävien yksilöiden tuomisen yhteisön luonnolliseen ympäristöön on todettu olevan ekologinen uhka yhteisössä eläville eläinten ja kasvien luonnonvaraisille alkuperäislajeille, ja siten lajit Trachemys scripta elegans ja Rana catesbeiana on lisätty kyseiseen liitteeseen; kyseisen asetuksen 4 artiklan 6 kohdan d alakohdassa säädetään, että komissio voi määrätä tällaisten lajien yhteisöön tuontia koskevista rajoituksista samoin perustein, komission asetuksen (EY) N:o 939/97 (4) 41 artiklassa säädetään, miten jäsenvaltioiden on sovellettava komission säätämiä rajoituksia, ja tässä asetuksessa säädetyt toimenpiteet ovat luonnonvaraisen eläimistön ja kasviston kauppaa käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Jollei asetuksen (EY) N:o 939/97 41 artiklan säännöksistä muuta johdu, tämän asetuksen liitteessä mainittujen luonnonvaraisten eläin- ja kasvilajien yksilöiden tuonti yhteisöön kielletään toistaiseksi. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1997. Komission puolesta Ritt BJERREGAARD Komission jäsen (1) EYVL L 61, 3.3.1997, s. 1 (2) EYVL L 325, 27.11.1997, s. 1 (3) EYVL L 384, 31.12.1982, s. 1 (4) EYVL L 140, 30.5.1997, s. 9 LIITE Niiden asetuksen (EY) N:o 338/97 liitteissä A ja B lueteltujen lajien yksilöt, joiden yhteisöön tuontia on rajoitettu >TAULUKON PAIKKA>